Die trofee waarom tydens krieketwêreldbekertoernooie meegeding word
Die Webb Ellis-beker is op die spel tydens rugbywêreldbekertoernooie
Replika van die FIFA Sokker-Wêreldbekertrofee waarom sedert 1974 meegeding word
'n **Wêreldbeker** is 'n internasionale byeenkoms van verskeie lande se nasionale spanne wat deelneem om 'n beker of trofee in te palm. Die wenner word vir 'n seker periode as wêreldkampioen gekroon. Die deelnemende lande se nasionale eer is op die spel en alles word uitgehaal om 'n oorwinning te behaal. Die geleenthede lok gewoonlik 'n groot aantal toeskouers en word wêreldwyd gebeeldsend. Wêreldbekertoernooie soos Krieketwêreldbeker, Rugbywêreldbeker en Sokker-Wêreldbeker is van die mees gesiene sportgeleenthede ter wêreld, saam met die Olimpiese Somerspele.

Lande soos Engeland (krieket en rugby meer as een keer; sokker in 1966) en Suid-Afrika (rugby in 1995, krieket in 2003 en sokker in 2010) is in die sin uniek dat hulle al die drie groot wêreldbekertoernooie al gehuisves het, en Engeland is tot dusver die enigste land wat daarin geslaag het om al drie te wen (sokker in 1966, rugby in 2003 en krieket in 2019).

Krieketwêreldbeker
------------------

*Die hoofartikel vir hierdie afdeling is: Krieketwêreldbeker.*
Die Internasionale Krieketraad se krieketwêreldbekertoernooi is 'n internasionale krieketkompetisie wat al om die vier jaar gehou word om die krieketwêreldkampioen te bepaal. Die huidige wêreldkampioen is Vlag van Engeland Engeland wat die Krieketwêreldbeker 2019 gewen het.

Enkele voorbeelde:

* Krieketwêreldbeker 2003 – Vlag van Australië Australië wen met 125 lopies teen Vlag van Indië Indië.
* Krieketwêreldbeker 2015 – Vlag van Australië Australië wen met 7 paaltjies teen Vlag van Nieu-Seeland Nieu-Seeland.
* Krieketwêreldbeker 2019 – Vlag van Engeland Engeland wen volgens aantal grenshoue teen Vlag van Nieu-Seeland Nieu-Seeland, nadat hulle in die eindstryd gelykop gespeel het.

Rugbywêreldbeker
----------------

*Die hoofartikel vir hierdie afdeling is: Rugbywêreldbeker.*
Wêreldrugby se rugbywêreldbekertoernooi is 'n internasionale rugbykompetisie wat al om die vier jaar gehou word om die rugbywêreldkampioen te bepaal. Die huidige wêreldkampioen is Vlag van Suid-Afrika Suid-Afrika wat die Rugbywêreldbeker 2023 gewen het.

Enkele voorbeelde:

* Rugbywêreldbeker 1995 – Vlag van Suid-Afrika Suid-Afrika wen met 15–12 teen Vlag van Nieu-Seeland Nieu-Seeland.
* Rugbywêreldbeker 2007 – Vlag van Suid-Afrika Suid-Afrika wen met 15–6 teen Vlag van Engeland Engeland (tweede keer dat Suid-Afrika die Rugbywêreldbeker wen.)
* Rugbywêreldbeker 2019 – Vlag van Suid-Afrika Suid-Afrika wen met 32–12 teen Vlag van Engeland Engeland (derde keer dat Suid-Afrika die Rugbywêreldbeker wen.)
* Rugbywêreldbeker 2023 – Vlag van Suid-Afrika Suid-Afrika wen met 12–11 teen Vlag van Nieu-Seeland Nieu-Seeland (vierde keer dat Suid-Afrika die Rugbywêreldbeker wen.)

Sokkerwêreldbeker
-----------------

*Die hoofartikel vir hierdie afdeling is: Sokker-Wêreldbeker.*
Die FIFA sokkerwêreldbekertoernooi word al om die vier jaar tussen nasionale spanne (wat lede van FIFA is) uitgespeel. Die huidige wêreldkampioen is Vlag van Argentinië Argentinië wat die FIFA Sokker-Wêreldbekertoernooi in 2022 gewen het.

Enkele voorbeelde:

* FIFA Sokker-Wêreldbekertoernooi in 2010 – Vlag van Spanje Spanje wen met 1–0 teen Vlag van Nederland Nederland.
* FIFA Sokker-Wêreldbekertoernooi in 2018 – Vlag van Frankryk Frankryk wen met 4–2 teen Vlag van Kroasië Kroasië.
* FIFA Sokker-Wêreldbekertoernooi in 2022 – Vlag van Argentinië Argentinië wen met 4–2 ná strafdoele teen Vlag van Frankryk Frankryk.

Ander
-----

Ander wêreldbekerkampioenskappe sluit in:

* Formule Een